**2020-жылдын январь, февраль, март айларындагы аткарылган тарбиялык иштердин отчету**

2021-жылдын январь, февраль, март айларындагы аткарылган тарбиялык иш-чараларга токтолсок, таажы вирусу боюнча түзүлгөн оор кырдаалга карабастан, пландын негизинде окуучулардын ден соолугун чыңдоо, адеп-ахлактуулукка, патриоттуулукка, укук бузуулардын алдын алуу, эмгекке тарбиялоо максатында 6-7-8-11-класстарда АРАЛЫКТАН жана 1-4-5-9-11-класстарда ОФЛАЙН форматта тарбиялык сааттар жүргүзүлдү. Онлайн тарбиялык сааттарды класс жетекчилер WhatsApp, Google Classroom, Zoom программалары ,Youtube Facebook... ж.б социалдык баракчалары, тармактары аркылуу өтүштү.

Кыскача иш-чараларга токтоло турган болсок:

2021-жылдын 16-февраль күнү мектептин кичи залында тарых сабагынан берген мугалимдер тарабынан: Рыскулбекова Нурайыда, Дайырбек кызы Наргиза, Чоюбеков Нооруз “Ооган согушу – өчпөс так ” деген темада Афганистан аймагынан Советтик армиянын чыгарылгандыгына 32 жыл болгондугуна карата иш чара өткөрүлдү. Иш чарада тарых мугалими Рыскулбекова Нурайыда слайд менен Ооган согушунун келип чыгышы, тарыхы тууралуу маалымат берсе, 11-8 класстын окуучулары тарабынан даядалган чакан концерттик программа көрсөтүлсө, 5-9-класстар тарабынан чыгарылган гезиттер менен көргөзмө уюштурулду. Иш чаранын өзгөчөлүгү Ооган согушунун ардагери Шакулов Айдарбек катышты. Шакулов Айдарбек окуучларга өзү жөнүндө тааныштырып жана окуучуларды кызыктырган суроолорго жооп берди. Окуучлар ардагердин согуш учурунда өткөргөн кундөрүн, душмандар менен кандай күрөш жүргөндүгү тууралуу сурашты.

24.02.2021-жылы Ата-мекенди коргоо жана аны көздүн карегиндей сактоо – ар бир атуулдун, өзгөчө эр азамат жигиттердин мойнундагы милдет 23-Февраль - Ата мекенди коргоо күнүнө карата мектептин спорт залында 11-класстын окуучулары арасында, мектеп администрациясы, дене тарбия мугалимдери жана мектеп окуучуларынын катышуусунда “А ну-ка парни” (“Кана, балдар!”) спорттук мелдеши өткөрүлдү. Максаты окуучуларга Ата Мекендин баалуулугун,ыйыктыгын,аны коргоо баарыбыздын милдетибиз экендигин жеткирүү. Окуучулардын патриоттук сезимдерин тереӊдетүү, спортко кызыктыруу акыл-оюн өстүрүү. Мелдешке ар бир класстан 8 окуучудан түзүлгөн командалар катышып, күчтөрүн сынашты. Өзүлөрүнүн мыкты даярдыгын көрсөтүп, 1 орунга 11-класстар арасында түзүлгөн командалар татыктуу болуп, медалдар менен сыйланышты.

19.02.2021-ж. 21-февраль Эл Аралык эне тил күнүнө карата “ Ар улутту бириктирген Ала-Тоо “ аталыштагы фестиваль болуп өттү.
9-11-класстын окуучулары тематикалык слайд-баяндама даярдашып, ар улуттун тарыхы, каада салты, тамак-ашы, өзгөчөлүгү тууралуу кеченин катышуучуларына беришти.Ал эми 6-8-класстын окуучулары ар улуттун ырын, бийин көрсөтө алышты.
Окуучулар иш чаранын негизинде улуттардын тили бөлөк, бирок дили бир экенин уккан ырларынан, бийлеринен түшүнүк алышты. Бул иш-чаранын өткөрүү максаты: Жаш муундарды өз эне тилиндей, башка тилдерди урматтоого, улуттар арасында ынтымактыка тарбиялоо болуп саналат. Иш чарадан тышкары кээ бир класстарда тарбиялык сааттар өтүлдү.

***Март:* М**арт айында тарбиялык иш-чаралар пландын негизинде аткарылды. Жылда 5-мартта салттуу түрдө улуттук баш кийим ак калпактын урматына жылдагыдан да шаңдуу, жандуу уюштурулган Ак калпак күнү белгиленип, иш чара сөз сүйлөгөн мектеп директор Сматова Гулнара Шаршеналиевна “Ак калпак күнү” расмий түрдө майрам болбосо да, кыргыз эли үчүн чоң майрам экенин,ак кар баскан Ала Тоонун чокуларын  чагылдырган улуттук баш кийимибиз кыргыз жигиттерине айбат,сүр берип,  айкөлдүгүн көргөзүп эң негизгиси ак калпагы менен алар ар дайым бийик экенин  даңазалап келет. Баарыбызда эле ушундай сезим пайда болсо керек, жапырт ак  калпак кийген мырзаларды көргөндө көкүрөктө мекенчил сезим күчөп, Кыргыз болуп  жаралганыбызга сыймык артарын билдирди. Быйылкы жылдын өзгөчөлүгү иш чара журушундө окуучулар өзүлөрүнүн чакан коцерттик номерлерин тартуулашты. Иш чаранын негизинде кыргыз элинин кылымдан-кылымга сакталып, мурас катары калган улуттук баш кийимин аздектөө, кыргыз элинин баалуулугу катары балоо максатында окуучуларга слайд көрсөтүү менен маалымат берилди. 1-11-класстарда класс жетекчилер ачык сабактарды өтүштү.

3-март мамлекеттик туунун 28-жылдыгына карата 1-11-класстардын класс жетекчилери класстык сааттарды өтүштү. Мектептин алдында салтанаттуу гимндин коштоосунда тууну көтөрүү аземи болуп өттү.

 Таажы вирусуна карата түзулгөн кырдаалга байланыштуу 8-Март Аялдардын Эл аралык майрамына арналган ачык тарбиялык сааттар онлайн форматта өткөрүлдү. Окуучлар аял затына, мугалимдерге куттуктоо видеороликтерди жасап жөнөтүшсө, ал эми башталгыч жана 5-6-класстарда “Менин сүйүктүү апам” деген темада сүрөт, куттуктоо баракчасын жасоо сынагы өттү.

Жугуштуу оорулардын алдын алуу боюнча мед кызматкери окуучуларга кургак учук оорусуна каршы лекция окуп, класс жетекчилер тарбиялык сааттарды өтүштү.

Каронавирустун алдын алуу максатында класс жетекчилер 1-11-класстын окуучуларына жат жазуу жаздырып, ачык тарбилык сааттарды өтүшүп, ар бир кабинетте алдын алуу, түшүндүрүү бурчтары уюштурулуп, ар бир предметтик мугалим сабак өтөөрдөн мурда бул ооруну (каранавирус) кантип алдын алса боло тургандыгы тууралуу 5 мүнөттүк түшүндүрүү иштерин жүргүзүшүп, окуучулардын сабакка катышуусу катуу көзөмөлгө алынып, сабакты калтырган окуучу маалымдама (справка) алып келип жатышат. Байма-бай окуу бөлмөлөрдү, мектеп ичин тазалоо (Дизинфекция) иштери жүргүзүлүүдө.

**Тарбия ишт.боюнча дир. орун бас. А.А.Жакыпова**